ચિત્રલેખા કાર્યાલયમાંથી હું તેમ જ વજુભાઈ મારી ફોટોગ્રાફીની સામગ્રી સહિત જ્યુપિટર સ્ટુડિયો ભણી ઊપડ્યા. સ્ટુડિયોમાં સમાજનું શૂટિંગ ચાલતું હતું. અભિનેતા અશોકકુમાર, દિગ્દર્શક વસંત જોગલેકર, જ્ઞાન મુકરજી હાજર હતા. વજુભાઈને જોતાં જ અશોકકુમારે હાથ લંબાવીને આવકાર્યા. અને કહ્યું, ‘કહાં હો તુમ? દિખાઈ નહીં પડતે.’ ત્યારે વજુભાઈએ કહ્યું, ‘અખબાર ચલાતે હૈં.’ મારી પાસેનાં ચિત્રલેખા, લાઈટ, બીજ, પ્રકાશનો અશોકકુમારે જોયાં, અને કહેવા લાગ્યા, ‘ભૈયા, શાદી બનાયા યા નહીં? લડકી કહાંસે લાયા? કુછ હૈ યા નહીં?’ ત્યારે વજુભાઈએ કહ્યું કે ‘ભાવનગરસે, અભી તો સિર્ફ પ્રેસિડન્ટ ઔર પ્રાઇ મિનિસ્ટર હૈ.’ ત્યારે અશોકકુમાર ખડખડાટ હસી પડ્યા હતા અને કહેવા લાગ્યા અરે, ‘હમ ભી કામ ધંધા કરતે હૈ, કુછ મિલતે ભી રહો. તાકી હમારી પુરાની દોસ્તી કી યાદ આતી રહે!’